钦定古今图书集成/历象汇编/乾象典/第020卷 > 黄帝素问 > 《五常政大论》
## 钦定古今图书集成/历象汇编/乾象典/第020卷 > 黄帝素问 > 《五常政大论》

黄帝问曰：“太虚寥廓，五运回薄，衰盛不同，损益相从，
愿闻平气何如而名？何如而纪也？”岐伯对曰：“昭乎哉
问也！木曰敷和，火曰升明，土曰备化，金曰审平，水曰
静顺。”帝曰：“其不及奈何？”岐伯曰：“木曰委和，火曰伏明，
土曰卑监，金曰从革，水曰涸流。”帝曰：“太过何谓？”岐伯
曰：“木曰发生，火曰赫曦，土曰敦阜，金曰坚成，水曰流
衍。”帝曰：“三气之纪，愿闻其候。”岐伯曰：“悉乎哉问也！敷
和之纪，木德周行，阳舒阴布，五化宣平，其气端，其性
随，其用曲直，其化生荣，其类草木，其政发散，其候温
和，其令风，其藏肝，肝其畏清，其主目，其谷麻，其果李，
其实核，其应春，其虫毛，其畜犬，其色苍，其养筋，其病
里急支满，其味酸，其音角，其物中坚，其数八。升明之
纪，正阳而治，德施周普，五化均衡，其气高，其性速，其
用燔灼，其化蕃茂，其类火，其政明曜，其候炎暑，其令
热，其藏心，心其畏寒，其主舌，其谷麦，其果杏，其实络，
其应夏，其虫羽，其畜马，其色赤，其养血，其病𥆧瘛，其
味苦，其音征，其物脉，其数七。”备化之纪，气协天休，德
流四政，五化齐修，其“气平，其性顺，其用高下，其化丰
满，其类土，其政安静，其候溽蒸，其令湿，其藏脾，脾其
畏风，其主口，其谷稷，其果枣，其实肉，其应长夏，其虫
倮，其畜牛，其色黄，其养肉，其病否，其味甘，其音宫，其
物肤，其数五，审平之纪，收而不争，杀而无犯，五化宣
明，其气洁，其性刚，其用散落，其化坚敛，其类金，其政
劲肃，其候清切，其令燥，其藏肺，肺其畏热，其主鼻，其
谷稻，其果桃，其实壳，其应秋，其虫介，其畜鸡，其色白，
其养皮毛，其病欬，其味辛，其音商，其物外坚，其数九，
静顺之纪，藏而勿害，治而善下，五化咸整，其气明，其
性下，其用沃衍，其化凝坚，其类水，其政流演，其候凝
肃，其令寒，其藏肾，肾其畏湿，其主二阴，其”谷豆，其果
栗，其实濡，其应冬，其虫鳞，其畜彘，其色黑，其养骨髓，
其病厥，其味咸，其音羽，其物濡，其数六。故生而勿杀，
长而勿罚，化而勿制，收而勿害，藏而勿抑，是为平气，
委和之纪，是谓“胜生。”生气不政，化气迺扬，长气自平，
收令迺早，凉雨时降，风云并兴，草木晚荣，苍干凋落，
物秀而实，肤肉内充，其气敛，其用聚，其动緛戾拘缓，
其发惊骇，其藏肝，其果枣李，其实核壳，其谷稷稻，其
味酸辛，其色白苍，其畜犬鸡，其虫毛介，其主雾露凄
沧，其声角商，其病摇动注恐，从金化也。少角与判商
同，上角与正角同，上商与正商同，其病支发，痈肿疮
疡，其甘虫，邪伤肝也。上宫与正宫同，萧飋肃杀，则炎
赫沸腾，眚于三，所谓“复”也。其主飞蠹蛆雉，迺为雷霆，
伏明之纪，是谓胜长，长气不宣，藏气反布，收气自政，
化令迺衡，寒清数举，暑令乃薄，承化物生，生而不长，
成实而稚，遇化已老，阳气屈伏，蛰虫早藏，其气郁，其
用暴，其动彰，伏变易，其发痛，其藏心，其果栗桃，其实
络濡，其谷豆稻，其味苦咸，其色元丹，其畜马彘，“其虫
羽鳞，其主冰雪霜寒，其声徵羽，其病昏惑悲忘，从水
化也。少征与少羽同，上商与正商同，邪伤心也，凝惨。”
“冽，则暴雨霖霪。”眚于七，其主骤注雷霆，震惊沈霒
淫雨，卑监之纪，是谓减化，化气不令，生政独彰，长气
整，雨迺愆，收气平，风寒并兴，草木荣美，秀而不实，成
而秕也。其气散，其用静定，其动疡涌，分溃痈肿，其发
濡滞，其藏脾，其果李栗，其实濡核，其谷豆麻，其味酸
甘，其色苍黄，其畜牛犬，其虫倮毛，其主飘怒振发，其
声宫角，其病留满否塞，从木化也。少宫与少角同，上
宫与正宫同，上角与正角同，其病飧泄，邪伤脾也。振
拉飘扬，则苍干散落，其眚四维，其主败折，虎狼清气
迺用，生政迺辱，从革之纪，是谓折收，收气迺后，生气
迺扬，长化合德，火政迺宣，庶物以蕃，其气扬，其用躁
切，其动铿禁瞀厥，其发欬喘，其藏肺，其“果李杏，其实
壳络，其谷麻麦，其味苦辛，其色白丹，其畜鸡羊，其虫
介羽，其主明曜炎烁，其声商征，其病嚏欬鼽衄，从火
化也。少商与少征同，上商与正商同，上角与正角同，
邪伤肺也。炎光赫烈，则冰雪霜雹。”眚于九，其主鳞伏
彘鼠，岁气早至，迺生大寒，涸流之纪，是谓反阳，藏令
不举，化气迺昌，长气宣布，蛰虫不藏，土润水泉减，草
木条茂，荣秀满盛，其气滞，其用渗泄，其动坚止，其发
燥槁，其藏肾，其果枣杏，其实濡肉，其谷黍稷，其味甘
咸，其色元，其畜彘牛，其虫鳞倮，其主埃郁昏翳，其
声羽宫，其病痿厥坚下，从土化也。少羽与少宫同，上
宫与正宫同，其病癃閟，邪伤肾也。埃昏骤雨，则振拉
摧拔，眚于一，其主毛显狐狢，变化不藏。故乘危而行，
不速而至。暴虐无德，灾反及之，微者复微，甚者复甚，
气之常也。发生之纪，是谓“启”𢽬土疏泄，苍气达，阳和
布化，阴气迺随，生气淳化，万物以荣。其化生，其气美，
其政散，其令条舒，其动掉眩巅疾，其德鸣靡启坼，其
变振拉摧拔，其谷麻稻，其畜鸡犬，其果李桃，其色青
黄白，其味酸甘辛，其象春，其经足厥阴少阳，其藏肝
脾，其虫毛介，其物中坚外坚，其病怒，太角与上商同上征则其气逆，其病吐利，不务其德则收气复，秋气
劲切，甚则肃杀，清气大至，草木凋零，邪遒伤肝。赫曦
之纪，是谓蕃茂，阴气丙化，阳气外荣，炎暑施化，物得
以昌，其化长，其气高，其政动，其令明显，其动炎灼妄
扰，其德暄暑郁蒸，其变炎烈沸腾，其谷麦豆，其畜羊
彘，其果杏栗，其色赤白元，其味苦辛咸，其象夏，其经
手少阴太阳，手厥阴少阳，其藏心肺，其虫羽鳞，其物
脉濡，其病笑疟，疮疡，血流狂妄，目赤上羽与正征同，
其收齐，其病痓，上征而收气后也。暴烈其政，藏气迺
复，时见凝惨，甚则雨水霜雹切寒，邪伤心也。敦阜之
纪，是谓广化，厚德清静，顺长以盈，至阴内实，物化充
成，烟埃朦郁，见于厚土，大雨时行，湿气迺用，燥政迺
辟，其化圆，其气丰，其政静，其令周备，其动濡积并稸，
其德柔润重淖，其变震惊飘骤崩溃，其谷稷麻，其畜
牛犬，其果枣李，其色“元苍，其味甘咸酸，其象长夏，
其经足太阴阳明，其藏脾肾，其虫倮毛，其物肌核，其
病腹满，四支不举，大风迅至，邪伤脾也。”坚成之纪，是
谓收引，天气洁，地气明，阳气随阴治化，燥行其政，物
以司成，收气繁布，化洽不终，其化成，其气削，其政肃，
其令锐切，其动暴折疡疰，其德雾露萧飋，其变肃杀
凋零，其谷稻黍，其畜鸡马，其果桃杏，其色白青丹，其
味辛酸苦，其象秋，其经手太阴阳明，其藏肺肝，其虫
介羽，其物壳络，其病喘喝，胸凭仰息，上征与正商同，
其生齐，其病欬，政暴变，则名木不荣，柔脆焦首，长气
斯救，大火流，炎烁且至，蔓将槁，邪伤肺也。流衍之纪，
是谓封藏，寒司物化，天地严凝，藏政以布，长令不扬，
其化凛，其气坚，其政谧，其令流注，其动漂泄沃涌，其
德凝惨寒雰，其变冰雪霜雹，其谷豆稷，其畜彘牛，其
果栗枣，其色黑丹。其味咸、苦甘，其象冬，其经足少
阴太阳，其藏肾心，其虫鳞倮，其物濡满，其病胀，上羽
而长，气不化也。政过则化气大举，而埃昏气交，大雨
时降，邪伤肾也。故曰：“不恒其德则所胜来复，政恒其
理，则所胜同化”，此之谓也。